ประเด็นถกเถียงเรื่องสิทธิของสัตว์ และจรรยาแพทย์ ในการนำลิงซิมแพนซีมาประกอบการศึกษาวิจัย
ลิงชิมแพนซี ซึ่งเป็นลิงพื้นเมืองทางแอฟริกากลาง เป็นลิงที่ฉลาดมากๆ และมีลักษณะพิเศษเฉพาะทางกายภาค และพฤติกรรมที่คล้ายกับมนุษย์เราหลายต่อ
เรื่องที่ว่านี้ทำให้นักวิจัยทางการแพทย์ ชอบนำลิงชิมแพนซีมาใช้ประกอบการศึกษาวิจัยของพวกเขาและเป็นต้นเหตุให้เกิดการอภิปรายถกเถียงกันยกใหญ่ เกี่ยวกับเรื่องสิทธิของสัตว์และจรรยาแพทย์ สหรัฐเป็นประเทศเดียวในโลก ที่รัฐบาลยังคงออกทุนให้กับการทดลองทางการแพทย์ที่อาศัยลิงชิมแพนซีเป็นเครื่องมือในการทดลอง ผู้ที่สนับสนุนวิธีการแบบนั้น ให้เหตุผลว่าการวิจัยทดสอบทางการแพทย์ที่ใช้ลิงชิมแพนซีเป็นเครื่องมือนี้ช่วยชีวิตประชาชนทั่วโลก ไว้ได้นับล้านๆ คนนักกิจกรรมผู้สนับสนุนเรื่องสิทธิของสัตว์โต้เถียงว่าการทำให้ลิงชิมแพนซีต้องเจ็บปวดและถึงแก่ความตายไปก็มีอยู่บ่อยๆ นั้นเป็นการทดลองที่โหดร้ายทารุณ และไร้มนุษยธรรม แพทย์หญิง โฮพ เฟอร์โดวเชียนผู้อำนวยการฝ่ายนโยบายการวิจัย ขององค์การไม่แสวงหากำไรที่ส่งเสริมอายุรกรรมเชิงป้องกันที่มีชื่อว่าคณะกรรมการของอายุรแพทย์ ผู้สนับสนุนอายุรกรรมที่มีความรับผิดชอบหรือที่เรียกชื่อย่อๆ ว่าพีซีอาร์เอ็มกล่าวไว้ตอนนี้ว่า "เราใช้ลิงชิมแพนซีเป็นเครื่องมือในการวิจัยเกี่ยวกับเชื้อไวรัสเอชไอวีที่ทำให้เป็นเอดส์ และโรคตับอักเสบชนิดซีซึ่งทำให้ลิงชิมแพนซีโดนฉีดยาเพื่อทำให้สลบ และก็มีการดำเนินกระบวนการที่เป็นอันตรายและทำให้เชื้อโรคแพร่กระจาย" นอกจากพีซีอาร์เอ็ม จะคัดค้านด้านจรรยาแพทย์แล้วก็ยังอ้างด้วยว่าการนำลิงชิมแพนซีมาใช้เป็นเครื่องมือในห้องปฎิบัติการทดลอง เพื่อทำให้อายุรกรรมก้าวหน้านั้นเป็นวิธีการที่ไร้ประสิทธิภาพ คุณอิลิซซะเบธ คูซินิช ภริยาของส.ส.อเมริกันเดนนิส คูซินิช ผู้สนับสนุนเรื่องสวัสดิภาพของสัตว์มานาน และยังเป็นผู้อำนวยการฝ่ายกิจการชุมชนของพีซีอาร์เอ็มด้วยกล่าวไว้ตอนนี้ว่า "วิทยาศาสตร์วิวัฒน์ไปตั้งแต่ช่วงคริสต์ทศวรรษ ที่นับจากปีคริสต์ศักราชหนึ่งพันเก้าร้อยยี่สิบเมื่อมีการนำสัตว์เลี้ยงลูกด้วยนมมาใช้เป็นเครื่องมือในการทดลอง" แพทย์หญิง โฮพ เฟอร์โดวเชียนกล่าวว่า ยังมีทางเลือกอย่างอื่นที่ใช้แทนการใช้ลิงชิมแพนซีในการทดลองได้ อย่างเช่นในการวิจัยเกี่ยวกับเชื้อไวรัสเอชไอวีนั้น เราเรียนรู้อะไรหลายอย่างจากการวิจัยศึกษาด้านการระบาดในหมู่มนุษย์และการทดลองในคลินิกแบบที่ยึดจรรยาแพทย์เป็นต้น เมื่อเร็วๆ นี้ คุณอลิซซะเบธ คูซินิช และแพทย์หญิงโฮพ เฟอร์โดวเชียนไปสนับสนุนร่างกฎหมายที่เสนอเข้าสู่การพิจารณาของรัฐสภาอเมริกันในบั้นปลายกฎหมายฉบับนั้น จะห้ามการทดลองที่มีการแพร่กระจายเชื้อโรคในลิงชิมแพนซี แต่ดร. จอห์น แวนดีเบิร์กผู้อำนวยการของศูนย์การวิจัย เกี่ยวกับสัตว์เลี้ยงลูกด้วยนมแห่งชาติสาขาภาคตะวันตกเฉียงใต้ที่เมืองซาน แอนโทดนียว รัฐเท็กซัสมีความเห็นว่า การใช้ลิงชิมแพนซีเป็นเครื่องมือ ในการทดลองทางชีวอายุรกรรมนั้นมีความสำคัญอย่างยิ่งยวดเพราะไม่มีสัตว์อื่นใดที่สามารถทำให้ติดเชื้อไวรัสโรคตับอักเสบชนิดซีเชื้อไวรัสโรคตับอักเสบชนิดบี หรือเชื้อไวรัสเอชไอวีได้ และว่าจนถึงขณะนี้การวิจัยที่ทำกันไปแล้ว โดยใช้ลิงชิมแพนซีเป็นเครื่องมือนั้นเป็นประโยชน์ต่อพลโลกมากมาย เมื่อโดนซักถามในแง่ของจรรยาแพทย์ ดร. จอห์นแวนดีเบิร์กกล่าวไว้ตอนนี้ว่า "ตัวเขาและเพื่อนร่วมงานจะใช้สัตว์อื่นก่อนเมื่อการวิจัยคืบหน้า ไปถึงขั้นที่ข่าวสารที่ได้รับมาจากการทดลองกับหนูไม่พอเพียงเราก็อาจหันไปใช้ลิง ถ้ายังไม่ได้ได้ข้อมูลที่เราต้องการเราถึงจะใช้ลิงชิมแพนซีเป็นเครื่องมือ" เขาบอกด้วยว่า สัตว์ที่ศูนย์ของเขาดูแลอยู่นั้นได้รับการดูแลดียิ่งกว่าพลโลกส่วนมากเสียอีก เขากล่าวว่า มีเครื่องทำความร้อนตอนหน้าหนาวเครื่องปรับอากาศตอนหน้าร้อนและมีโทรทัศน์ให้ลิงชิมแพนซีดูด้วย แต่ข้อเท็จจริงยังคงมีอยู่ว่า ลิงชิมแพนซีที่ใช้เป็นเครื่องมือในการวิจัยทางอายุรกรรมนั้นอาจตายหรือต้องเจ็บปวดนั้น เป็นเรื่องที่ผู้เชี่ยวชาญเกี่ยวกับสัตว์เลี้ยงลูกด้วยนมผู้มีชื่อเสียงของโลก เจน กูดออลกล่าวว่าไม่อาจยอมรับได้